**“NEVOJA IME VENDIMI IM”**

 **RAPORT I MONITORIMIT TË KUVENDIT KOMUNAL**

**MITROVICA JUGORE**

**Prill – Qershor 2015**

**Shkurt 2016**

**RAPORT I MONITORIMIT TË KUVENDIT KOMUNAL**

**MITROVICA JUGORE**

**Prill – Qershor 2015**

Ky raport paraqet vetëm pikëpamjet e projektit dhe në asnjë rast nuk paraqet pikëpamjet e donatorit.

**PËRMBAJTJA**

1. **HYRJE**………………………………………………………………………...………………4
	1. Përshkrimi i organizatës………………………………………………………………5
	2. Përshkrimi i projektit…………………………………………………………….……6
	3. Qëllimi i Raportit ……………………………………………………………...………6
	4. Metodologjia……………………………………………………………………………7
2. **KORNIZA LIGJORE**……………………………………………………………...………..8
	1. Kushtetuta e Kosovës………………………………………………………………….8
	2. Ligji për Qasje në Dokumente Publike ……………………………………………...8
	3. Ligji për Vetëqeverisjen Lokale…………………………………………………..…10
	4. Udhëzimi Administrativ për Transparencën në Komuna…………………...…. 11
	5. Udhëzimi Administrativ për Ueb faqet e Institucioneve Publike………………13
	6. Statuti i Komunës………………………………………………………………...…. 14
	7. Rregullorja Komunale për Transparencë…………………………………………. 15
3. **FUNKSIONIMI I KUVENDIT TË KOMUNËS PRILL – QERSHOR 2015**…….....16
	1. Mbledhjet e rregullta dhe të jashtëzakonshme të Kuvendit të Komunës………17
	2. Njoftimi për mbledhjet e kuvendit, procedurat dhe afatet…………………..…. 17
	3. Mbarëvajtja procedurale e mbledhjeve të Kuvendit Komunal………………….18
	4. Ueb-faqet zyrtare të komunave ………………………………………………….…22
4. **VROJTIMET/TË GJETURAT E MONITORIMIT DIREKT TË KUVENDIT**……..24
5. **REKOMANDIME**…………………………………………………………………..……. 26
6. **REFERENCAT**……………………………………………………………………………..30

**HYRJE**

Demokracia pjesëmarrëse ka shumë përkufizime, megjithatë përgjegjshmëria, transparenca dhe pjesëmarrja e publikut janë parimet e saj kryesore.Qeverisja e mirë ka për bazë efikasitetin, efektivitetin dhe sundimin e ligjit, kur dhe keto tri nen kategori parimesh respektohen, atëherë kemi arritur qeverisje të mirë për vendin dhe qytetarin e tij. Edhe në Kosovë, korniza legjislative ndër të tjera, është e bazuar në këto parime. Kushtetuta, si akti juridik më i lartë në vend, pranon se "Vetëqeverisja lokale bazohet në parimet e qeverisjes së mirë, transparencës, efikasitetit dhe efektivitetit në ofrimin e shërbimeve publike..."Kërkesa për transparencën e administratës së pushtetit vendor në Kosovë është e rregulluar me Udhëzimin Administrativ Nr 2006/30 për Transparencën Komunale.

Transparenca dhe pjesëmarrja e publikut janë të bashkëdyzuara dhe plotësojnë njëra tjetrën. Nga njëra anë, transparenca realizohet përmes elementeve të tilla si diskutimet publike, qasja në dokumentet zyrtare, informimi, etj, dhe nga ana tjetër pjesëmarrja e publikut është shumë e qartë se ajo realizohet nëpërmjet pjesëmarrjes aktive të publikut në vendimmarrje. Pjesëmarrja publike është mjet për të rritur transparencën në administratën e qeverisjes vendore.

Edhe pse korniza ligjore e Kosovës u mundëson qytetarëve që të deklarojnë preferencat e tyre në lidhje me çështje të veçanta, për të marrë pjesë në mënyrë aktive në vendimmarrjen publike ose për të mbajtur zyrtarët publikë përgjegjës për vendimet e tyre, qytetarët ende nuk kanë njohuri se si mund t`i përdorin këto të drejta.

**Përshkrimi i organizatës**

Community Building Mitrovica (CBM) është një organizatë jo-qeveritare lokale (OJQ) që vepronë në fushën e paqes dhe ndërtimit të komunitetit në regjionin e Mitrovicës dhe më gjerë. Qëllimi i përgjithshëm i CBM-së është të lehtësojë kontaktin dhe dialogun në mes qytetarëvetë të gjitha etnive. Stafi i CBM-së përbëhet nga qytetarë të devotshëm - shqiptarë dhe serbë, të cilët janë rritur në këtë regjion dhe duan të rivendosin besimin e mëparshëm dhe madje edhe miqësinë që lufta dhe politika kanë shkatërruar.

Duke mbështetur shumë projekte konkrete të cilat adresojnë nevojat direkte të komuniteteve lokale, CBM kontribuon në mënyrë modeste për këtë qëllim. Puna e viteve të fundit ka arritur te ngrisë reputacionine organizatës në të dy anët e Ibrit. Fushat në të cilat vepron CBM janë: qeverisja e mirë, media, kulturë, rini, gra, minoritete, dialog, dhe kthimin e të zhvendosurëve. Projektet CBM-it janë të hapura për pjesëtarët e të gjitha komuniteteve që jetojnë në Mitrovicë, dhe më gjerë. CBM shpesh bashkëpunon me OJQ të tjera, ndihmon me iniciativat lokale dhe punon me institucionet qeveritare lokale dhe organizatat ndërkombëtare me qëllim të inicimit, për zhvillim dhe zbatim të aktiviteteve, për të mirën e komuniteteve, në Mitrovicë, dhe më gjerë.

* Vizioni i CBM: Mitrovica, vend i sigurt me institucione të përgjegjshme, shoqëri civile dhe qytetari aktive, ku vlerësohen dallimet me një kulturë demokratike.
* Misioni i CBM: CBM është një organizatë ndëretnike që identifikon, inkurajon dhe lehtëson veprimet e përbashkëta të qytetarëve në rajonin e Mitrovicës me qëllim të promovimit të bashkëpunimit, bashkëjetesës dhe vlerave demokratike.

**Përshkrimi i projektit**

“Shoqëria Civile është duke iu vëzhguar;Në kërkim të llogaridhënjes dhe transparencës në nivelin lokal", është një projekt i zbatuar nga Community Building Mitrovica (CBM) dhe Center for Resources, Youth & Media (CRYM). Projekti është mbështetur nga Zyra e Bashkimit Evropian në Kosovë dhe bashkë-financuar nga Agjencia Austriake për Zhvillim, Ambasada e Mbretërisë së Holandës në Kosovë dhe fondacioni Charles Steëart MOTT. Objektiva e përgjithshëme e këtij projekti është të kontribuojë në rritjen e përgjegjshmërisë dhe transparencës së institucioneve lokale përmes pjesëmarrjes aktive të shoqërisë civile.

Ky projekt do të realizohet gjatë dy viteve 2014-2016 në rajonin e Mitrovicës, si: Veri dhe Jug të Mitrovicës, Vushtrri, Skenderaj, Zveçan, Leposaviq dhe Zubin Potok.

Gjatë implementimit të projektit synohet të arrihen këto rezultate:

* Të ngriten kapacitetet e OShC-ve lokale mbi lobimin, avokimin dhe monitorimin e institucioneve lokale;
* Krijimi i një trupi për monitorimin e autoriteteve lokale - Ekipi i Monitorimit i Rajonit të Mitrovicës (EMRM);
* Të rrisë vetëdijen e qytetarëve për përgjegjshmërinë sociale nëpërmjet monitorimit;

**Qëllimi i Raportit**

Ky raport hulumtues i monitorimit vjen pas implementimit të një sërë aktivitetesh përbrenda projektit së bashku me shumë organizata lokale, të cilat kanë pasur mundësinë të bëjnë monitorimin direkt të Asamblesë së Komunës së jugut të Mitrovicës në trajnimet e përbashkëta direkte të punës. Gjithashtu, është vlerësuar dhe rishikuar metodologjia e monitorimit të Institucioneve që CBM-i shfrytëzon dhe ndjekë, dhe gjithashtu është avancuar kjo metodologji duke përfshirë në rrjet edhe më shumë organizata.

Ky raport paraqet një nga arritjet e CBM-it dhe CRYM-it brenda fushës së zbatimit të projektit "Shoqëria Civile po ju vëzhgon: kërkesë për llogaridhënie dhe transparencë në nivel lokal". Raporti është i fokusuar në punën e Asamblesë së Komunës së jugut të Mitrovicës dhe gjithashtu përmbanë në vetëvehte një seri të të gjeturave dhe rekomandimeve të dalura nga vrojtimi direkt i punës së Asamblesë.

Ky raport do të na shërbejë si bazë për të rishikuar metodologjinë e përdorur dhe për të formuluar raportet që organizatat tjera bashkëpunuese përbrenda projektit janë duke i implementuar në monitorim direkt të organeve dhe institucioneve komunale në rajonin e Mitrovicës.

**Metodologjia**

Ky raport hulumtues është përgatitur duke përdorur metodologjinë e kombinuar të hulumtimit, por ka dominuar metodologjia kualitative e hulumtimit. Monitorimi direkt i seancave të Kuvendit Komunal dhe Komitetit për Politikë dhe Financa, zë vendin primar në mëtodologjinë e përdorur, por gjithashtu dhe duke analizuar kornizën legjislative që rregullon funksionimin e Pushtetit Lokal në Kosovë, rregulloret dhe aktet tjera komunale, raporte komunale dhe ato nga Ministria e Pushtetit Lokal, si dhe intervistave direkte me akterë përkatës kanë luajtur një rol mjaftë të madh në arritjen e rezultateve finale.

**KORNIZA LIGJORE**

**Kushtetuta e Kosovës**

Kushtetuta e Kosovës ofron bazë të qëndrueshme juridike sa i përket transparencës së institucioneve duke përfshirë edhe transparencën në komuna. Neni 40 dhe 41 i Kushtetutës garantojnë të drejtën e qytetarëve për qasje në dokumentet e institucioneve publike dhe të organeve të pushtetit shtetëror.[[1]](#footnote-2) Në përputhje me Kushtetutën e vendit, janë hartuar dhe miratuar një numër i ligjeve dhe akteve tjera nënligjore me të cilat përcaktohen të drejtat e qytetarëve në procese me interes publik në nivel lokal dhe në të njëjtën kohë janë përcaktuar edhe obligimet që kanë institucionet qendrore dhe ato lokale në sigurimin e kushteve të nevojshme për të qenë transparent.

**Ligji për Qasje në Dokumente Publike**

Ligji për qasje në dokumente publike konsiderohet si dokumenti më i rëndësishëm në kuadër të ngritjes së pjesëmarrjes publike në vendimmarrje. Ky ligj i garanton secilit qytetar të drejtën për të pasur qasje në dokumentet e mbajtura, hartuara apo të pranuara nga institucionet publike. Sipas këtij ligji, me qëllim të lehtësimit të procedurave për qasje në dokumentet publike, të gjitha institucionet publike, duke përfshirë edhe komunat, janë obliguara të caktojnë njësinë apo zyrtarin përgjegjës për pranimin dhe shqyrtimin e kërkesave për qasje në dokumente publike.[[2]](#footnote-3)

Kërkesën për qasje në dokumente publike qytetarët mund ta paraqesin në çfarëdo mënyre, e cila i mundëson institucionit publik të identifikojë dokumentin dhe nuk janë të obliguar të japin arsye për të pasur qasje në dokumente. Institucionet publike janë të obliguara që në afat prej shtatë ditësh t`i kthejnë përgjigje qytetarit rreth kërkesës për qasje në dokumente publike.[[3]](#footnote-4)

Më këtë ligj të gjitha institucionet publike obligohen që t`i publikojnë të gjitha dokumentet dhe të kenë një adresë e-maili për komunikim me publikun. Ato po ashtu obligohen që në ueb faqet e tyre të publikojnë të dhëna që kanë të bëjnë me:

* Misionin dhe funksionet e institucionit;
* Skemën organizative të institucionit;
* Legjislacionin bazë për organizimin, funksionimin dhe funksionet e institucionit përkatës;
* Të dhënat e përditshme për veprimtarinë publike të institucionit, të dhënat për politika;
* Strategjitë dhe dokumentet e politikave në fushën e veprimit dhe funksionet e institucionit;
* Listën e hollësishme të shërbimeve që ofron institucioni për publikun, si: licenca, leje, autorizime, certifikata, vërtetime apo shërbime publike të tjera, ku do të përfshihen edhe procedurat dhe kushtet e përfitimit të tyre;
* Dokumentacionin e nevojshëm dhe koston për realizimin e shërbimit;
* Formularin e aplikimit për çdo shërbim dhe udhëzuesin e plotësimit të tij;
* Afatin e detyrueshëm për të marrë përgjigje për shërbimin e kërkuar;
* Afatin dhe organin ku bëhet ankimi në rast refuzimi të përgjigjes, apo të mos ofrimit të shërbimit.[[4]](#footnote-5)

**Ligji për Vetëqeverisjen Lokale**

Ligji për vetëqeverisjen lokale është ligj bazik për organizimin dhe funksionimin e pushtetit lokal në Kosovë. Ky ligj parasheh shumë obligime për institucionet e pushtetit lokal ndër të cilat edhe ato që lidhen me pjesëmarrjen e publikut në vendimmarrje.[[5]](#footnote-6)

Ky ligj i obligon komunat që t`i njoftojnë qytetarët mbi mbajtjen e mbledhjeve të rregullta dhe të jashtëzakonshme të Kuvendit të Komunës shtatë përkatësisht tre ditë pune para datës së mbledhjes. Ky obligim vlen edhe për mbledhjet e komiteteve të Kuvendit të Komunës.[[6]](#footnote-7) Komunat janë të obliguara që së paku dy herë në vit (njërën në gjashtëmujorin e parë të vitit dhe të dytën në gjashtëmujorin e dytë të vitit) të mbajnë takime publike në të cilat mund të merr pjesë secili qytetar i komunës përkatëse. Në këto takime përfaqësuesit e komunës janë të obliguar t`i informojnë qytetarët mbi aktivitetet e komunës, ndërkohë që pjesëmarrësit kanë të drejtë të shtrojnë pyetje dhe të paraqesin propozime për zyrtarët e komunës. Krahas kësaj, komunat janë të obliguara t’i informojnë qytetarët e komunës mbi të gjitha rregulloret, planet dhe politikat e komunës me interes të përgjithshëm për qytetarët e komunës.[[7]](#footnote-8)

Poashtu, nje dimension tjeter i ligjit rregullon edhe demokracinë e drejtpërdrejtë në të cilën përfshihet e drejta e qytetarëve për peticion, iniciativa të qytetarëve për të propozuar rregullore komunale, referendum dhe për të ndërmarrë iniciativë për largimin e kryetarit të komunës.[[8]](#footnote-9)

Poashtu, parashihet edhe e drejta e kuvendeve të komunave për themelimin e komiteteve konsultative me qëllim të sigurimit të pjesëmarrjes së qytetarëve në procesin e vendimmarrjes.

Statusi i këtyre komiteteve është këshillëdhënës dhe anëtarë të këtyre komiteteve duhet të jenë ekskluzivisht qytetarët dhe përfaqësuesit e organizatave joqeveritare të komunave përkatëse.[[9]](#footnote-10)

Ligji për vetëqeverisjen lokale në të njëjtën kohë obligon kuvendet e komunave që të miratojnë rregullore të posaçme për transparencë të organeve legjislative, ekzekutive dhe administrative të komunës.

**Udhëzimi Administrativ për Transparencën në Komuna**

Udhëzimi Administrativ për transparencën në komuna rregullon pjesëmarrjen e publikut në mbledhjet e Kuvendit të Komunës dhe të organeve të saj, detyrimin për njoftim publik, konsultimin e publikut mbi politikat komunale etj. Për dallim prej ligjit për vetëqeverisjen lokale, Udhëzimi Administrativ për transparencën në komuna jep përkufizime më konkrete të obligimeve të komunave dhe adreson përgjegjësinë për ndërmarrjen e veprimeve. Kështu, Ushëzimi Administrativ për transparencën në komuna e përcakton:

* Kryesuesin e Kuvendit të Komunës si person përgjegjës për sigurimin e materialeve të nevojshme si dhe mundësitë fizike për pjesëmarrjen e qytetarëve në hapësirën ku mbahet mbledhja; dhe,
* Kryesuesin, përmes zyrtarit për informim të komunës, e obligon për njoftimin mbi mbledhjet e rregullta dhe të jashtëzakonshme të kuvendit të komunës dhe atë përmes shpalljeve publike në vende të frekuentuara, mediave të shkruara e elektronike si dhe përmes faqes elektronike të komunës me ç`rast në këto të fundit të cilat duhet të publikohen edhe të gjitha vendimet dhe rregulloret e komunës, këtu përfshihen edhe buxheti i komunës, dokumentet strategjike dhe planet e komunës.[[10]](#footnote-11)

Udhëzimi Administrativ për transparencën në komuna obligon komunat që krahas organizimit të së paku dy takimeve publike gjatë vitit, të organizojnë edhe takime shtesë për çështje që lidhen me buxhetin e komunës, zhvillimin ekonomik, përdorimin e pronës komunale, planifikimin hapësinor, investimet, të hyrat komunale etj. Komuna duhet t`i njoftojë qytetarët së paku dy javë para mbajtjes së takimit publik dhe atë përmes shpalljeve publike, mediave dhe faqes elektronike të komunës.[[11]](#footnote-12)

Plani i veprimit për transparencë në komunë është një detyrim tjetër që lindë për komunat nga Udhëzimi Administrativ për transparencën në komuna.[[12]](#footnote-13) Sipas kësaj, komuna është e obliguara që të hartojë planin e veprimit për transparencën, e cila mund të përfshijë aktivitete të cilat lidhen me:

* Raportimin më të shpeshtë në media mbi çështjet komunale me interes të përgjithshëm për qytetarët;
* Mbajtjen e konferencave për media;
* Konsultimin e qytetarëve;
* Zhvillimin e faqes elektronike të komunës;

Freskimin e faqes elektronike të komunës me dokumente me interes të përgjithshëm, raporte të punës, numrat kontaktues, personat përgjegjës, etj.

**Udhëzimi Administrativ për Ueb faqet e Institucioneve Publike**

Udhëzimi Administrativ për ueb faqet e institucioneve publike është dokument që përcakton standardet, formën, dukjen dhe karakteristikat tjera që duhet të kenë të gjitha ueb faqet e institucioneve publike, duke përfshirë edhe ato të komunave. Ky dokument përshkruan hollësisht se cila duhet të jetë përmbajtja e ueb faqeve të të gjitha institucioneve duke filluar nga publikimi i stemës së Republikës së Kosovës e deri tek publikimi i datës së fundit të përditësimit të ueb faqes. Këtu përmendet edhe obligimi që institucionet në ueb faqet e tyre të publikojnë një adresë e-maili për komunikim me publikun që në vazhdimësi kontrollohet nga personi përgjegjës, në vazhdimësi të përditësojnë të dhënat e publikuara në ueb faqe, të kenë të zhvilluar dhe të funksionalizuar modulin e kërkimit, etj.[[13]](#footnote-14)

Udhëzimi Administrativ për ueb faqet e institucioneve publike, në përputhje edhe me Ligjin për përdorimin e gjuhëve, obligon të gjitha institucionet publike, duke përshirë edhe komunat, që të gjitha informacionet e publikuara në ueb faqe të jenë në gjuhët zyrtare. Krahas kësaj, ky Udhëzim obligon komunat që këto informacione të jenë të publikuara edhe në gjuhën angleze.[[14]](#footnote-15)

**Statuti i Komunës**

Statuti është akti më i lartë juridik i një komune dhe si i tillë rregullon aspektet e përgjithshme të funksionimit të komunës në përputhje me kornizën ligjore të vendit me të cilin rregullohet funksionimi i pushtetit lokal. Ky dokument shërben si bazë për sigurimin e zbatimit të kompetencave dhe përgjegjësive të Komunës, ashtu siç është përcaktuar me Ligjin për vetëqeverisjen lokale dhe ligjet tjera. Në Statut trajtohen çështjetë shumta të qeverisjes lokale, ku përfshihen edhe:

* rregullimi i kompetencave të komunës;
* pjesëmarrja e qytetarëve në vendimmarrje në çështjet me interes public;
* pjesëmarrja e qytetarëve në mbledhjet e kuvendit të komunës,
* aktivitetet dhe mënyra e vendosjes për punët publike;
* organet e komunës dhe shërbimi civil i komunës;
* të drejtat dhe detyrat e anëtarëve të kuvendit të komunës;
* të drejtat e komuniteteve;
* administrimi financiar, etj;

Ligji për vetëqeverisjen lokale obligon kuvendet e komunave që brenda 60 ditësh nga data e themelimit të tyre të miratojnë statutin e komunës, përndryshe ato shpallen jofunksionale përkatësisht shpërbëhen.[[15]](#footnote-16)

**Rregullorja Komunale për Transparencë**

Rregullorja komunale për transparencë është dokument i komunës, i cili duhet të miratohet nga kuvendi i komunës në përputhje me Udhëzimin Administrativ për transparencën në komuna.[[16]](#footnote-17) Rregullorja për transparencë synon forcimin e transparencës së organeve të komunës, rritjen e pjesëmarrjes së publikut në vendimmarrje dhe lehtësimin e qasjes së publikut në dokumentet publike të komunës. Në një formë, ajo mund të konsiderohet edhe “adoptim” i Udhëzimit Administrativ për transparencën në komunën përkatëse duke marrë në konsideratë kushtet dhe rrethanat specifike të saj. Në rregulloren për transparencë adresohen çështjet specifike që lidhen me:

* Informimin e publikut mbi mbledhjet e kuvendit të komunës dhe komiteteve të tij, - Publikimin e akteve të komunës,
* Peticionet, - Tubimet me publikun,
* Konsultimet publike para miratimit të akteve,
* Qasjen në dokumentet publike të komunës,
* Përdorimin e gjuhëve zyrtare,
* Planin e veprimit për transparencë në komunë, etj.

**FUNKSIONIMI I KUVENDIT TË KOMUNËS PRILL–QERSHOR 2015**

Kuvendi i Komunës është organi më i lartë i Komunës, i cili përbëhet prej 35 anëtarëve të tij të zgjedhur nga qytetarët, në pajtim me Ligjin mbi zgjedhjet lokale, i cili ushtron funksionet e pushtetit lokal të përcaktuar me Ligj dhe Statutin e Komunës.

Anëtarët e Kuvendit të Komunës kanë të drejta dhe mundësi të barabarta për të marrë pjesë në proceset e Kuvendit. Këto të drejta janë të të përcaktuara edhe në Statut dhe rregulloret e Kuvendit të Komunës.

Kuvendi i Komunës së Mitrovicës ka të përfshirë në të shtatë parti politike dhe Iniciatvën e të pavarurëve të Mitrovicës. Partitë Politike në Kuvend ndajnë këtë numër të ulëseve: PDK 15, LDK 8, AKR 4, VV 3, AAK 2, PD 1, KDTP 1, IPM 1. Në Mitrovicë, Kryetari fitues i zgjedhjeve lokale nga rradhët e AKR ka arritur të formojë koalicion të gjerë politik, me LDK, AAK, PD, KDTP, IPM.

**Mbledhjet e rregullta dhe të jashtëzakonshme të Kuvendit të Komunës**

Kuvendi i Komunës së jugut të Mitrovicës është i obliguar që përgjatë një viti kalendarik të mbajë së paku dhjetë mbledhje të rregullta. Prej të cilave pesë duhet të mbahen në gjashtëmujorin e parë të vitit, dhe pesë tjera në gjashtëmujorin e dytë.[[17]](#footnote-18)

Gjate periudhës Prill- Qeshor 2015 Kuvendi Komunal ka mbajtur gjithsej pesë(5)seanca, dy prej te cilave kanë qenë te jashtëzakonshme.

**Njoftimi për mbledhjet e kuvendit, procedurat dhe afatet**

Kuvendi i Komunës përmes Zyrës së Informimit është i obliguar që të njoftojë qytetarët dhe akterët relevant për mbledhjet e Kuvendit Komunal shtatë (7) ditë para majtjes së mbledhjës së rregulltë të Kuvendit dhe tri (3) ditë para mbledhjes së jashtëzakonëshme të Kuvendit[[18]](#footnote-19). Kryesuesi thërret mbledhjen pas caktimit te rendit te ditës në bashkëpunim me Kryetarin e Komunës në afatin prej shtatë ditë pune, me thirrje, Kryesuesi i njofton anëtaret e Kuvendit duke përfshirë ekzekutivin dhe publikun me kohën dhe vendin e mbajtjes së mbledhjes dhe përmes sekretarisë së Kuvendit i dorëzon ftesat në te cilat shenohet rendi i ditës dhe çështjet për të cilat do të diskutohet[[19]](#footnote-20).

Sa i përket mjeteve të komunikimit të përdorura nga komuna e jugut të Mitrovicës me qëllim të njoftimit të qytetarëve mbi mbledhjet e kuvendit të komunës, kryesisht janë mjetet të lehta/shpejta të komunikimit sikurse janë tabelat komunale, ueb faqet e komunave, njoftimet e vendosura në vendet e frekuentuara dhe në televizion lokal.[[20]](#footnote-21)

*Ndonëse mënyrat e njoftimit për mbledhjet e Kuvendit janë përdorur, afati i paraparë për njoftim jo cdo here është respektuar.*

**Mbarëvajtja procedurale dhe vendimet e miratuara gjatë mbledhjeve të Kuvendit Komunal Prill – Qershor 2015**

Ndonëse ekzistojnë norma juridike të shumta që rregullojnë punën e Kuvendit, megjithatë është rregullorja e punës së Kuvendit Komunal Nr.12/2013 që përcaktonë më specifikishtë mbarëvajtjen e KK, procedurat dhe mënyrën e punës. Madje, specifikohen edhe elementet më bazike, përfshirë dhe mënyrën e angazhimit të këshilltarëve komunal dhe gjithashtu dhe logjistikën e kuvendit.

Kryesuesi i Kuvendit ka rolin kryesorë në mbarëvajtjen e seancës. Ai, përvec se kryesonë mbledhjet e Kuvendit dhe komiteteve përkatëse, gjithashtu dhe është mbikëqyrësi kryesor i Kuvendit dhe njëkohësishtë mbi të bie edhe barra e menaxhimit dhe mbrojtjes së rrëgullorës së punës dhe gjithashtu akteve tjera juridike që rregullojnë punën e KK.

Që nga fillimi i mandatit të Kuvendit aktual, pothuajse në cdo senacë, është vërejtur një pakënaqësi nga ana e anëtarëve të kuvendit si dhe monitoruesëve të CBM-it, në lidhje me mbarëvajtjen e seancave*,* dhe *vërejtjet kryesore kryesishtë janë adresuar ndaj kryesuesit të Kuvendit për moszotësi të menaxhimit të seancave dhe për respektimin e procedurave dhe rregullores së punës së KK*. Gjithashtu, është vënë re që *Kryetari i Komunës, shpeshë interferon në mbarëvajtjen e mbledhjes së KK,* duke marrë fjalën pa lejen e kryesuesit gjë që ka vënë në pozitë të vështirë dhe kryesuesin, ku ky i fundit e ka lejuar këtë veprim të Kryetarit.

**Seanca e 02 Prillit**, e thirrur më datë 26 Mars 2015, *është ndërprerë pak caste pas fillimit të mbledhjes*, pasi Shefi i grupit të këshillëtarëve të PDK-së kërkoi që Kryesuesi të japë dorëheqje përshkakë të mos respektimit të planit të Punës së Kuvendit, dhe arsyejeve tjera [[21]](#footnote-22). Me dhënien e kësaj kërkesë, situate ka dalur jashtë kontrollit, dhe kryesuesi nuk ka arritur të menaxhojë situatën dhe të kryej me sukses rolin e tij nën mandatin që ai ka, duke lejuar që këshillëtarët e KK të fjalosen dhe ndërpresin njëri tjetrin pa kërkuar leje për të marrë fjalë. Kështu, *kryesuesi është detyruar të ndërpresë takimin pa mundur ende të diskutohet asnjë pikë e rendit të ditës.*

Pasi që ndërprerja e mbledhjes së 18-të KK ka lënë pa u diskutuar shumë pika me rëndësi të vecantë, më datë 13 Maj 2015, pa u respektuar afati për njoftim për mbledhje të KK, është bërë njoftimi për mbledhjen e Jashtëzakonshmë të KK, mbajtur më 15 Maj 2015.

**Mbledhja e 20-të** e Kuvendit të Komunës së Mitrovicës, ka filluar me një debat të nxehtë rreth çështjes së veriut, konkretisht ngecjes në procesin e rindërtimit të shtëpive shqiptare në lagjen veriore “Kroi i Vitakut”. *Pikë jashtë rendit të ditës, e cila morri më së shumti kohë, ndërkohë që nuk u respektua rregullorja e Punës së KK, rreth diskutimit për rendin e ditës fillimisht.* Në këtë mbledhje me disa vërejtje dhe sygjerime, u miratuan këto pika të rendit të ditës; Draft-rregullorja mbi përgjegjësinë disciplinore dhe material të punonjësve në Institucionet Edukativo-Arsimore dhe Aftësuese, Propozim-vendimi për subvencionimin e projektit “Qendra Rinore në Mitrovicë”, e OJQ-së Valët e Paqës, Propozim-vendimi për subvencionimin eKB “Trepça”-meshkujt, Propozim-vendimi për shpalljen e ankandit publik, për shitjen e automjeteve jashtë përdorimi, në pronësi të Komunës, si dhe Propozimi për dhënie në shfrytëzim të pronës komunale për ndërtimin e një çerdheje për fëmijë.

Përveç diskutimeve për pikat e rendit të ditës të cekura më lartë, në mbledhje u diskutua edhe për Raportin financiar për periudhën janar-mars 2015, ku kryesisht u debatua rreth të hyrave vetanake dhe investimeve kapitale.

Ndërkohë, edhe në këtë takim pati *ndërhyrje tek njëri tjetri të këshillëtarëve të KK, cingërrima telefonash, dhe hyrje dalje të shumta në sallën e KK, gjë që pengonte edhe mbarëvajtjen e seancës së KK.*

Mbledhja solemne e Kuvendit të Komunës, me rastin e rivarrimit të eshtrave të Heroit Kombëtar Isa Boletini dhe bashkëluftëtarëve të tij, në pajtim me agjendën e Këshillit Organizativ për rivarrim të eshtrave të Heroit Kombëtar Isa Boletini, është thirrur nga Kryesuesi i Kuvendit të Komunës më datë 10.06.2015. Njoftimi për këtë mbledhje është bërë dy ditë më herët. Takimi ka pasur karakterë solemn, dhe nuk ka pasur ndonjë parregullësi të evidentuar.

Kuvendi i Komunës, ka mbajtur **seancën e 22-të** të rregullt më 29 Qershor 2015. Thirrja dhe njoftimi i qytetarëve për këtë mbledhje është bërë konform rregullave.

Për më shumë se një orë, këshilltarët e Kuvendit të Komunës, kanë diskutuar rreth përfshirjes në rend të ditës, propozimin për zëvendësimin e një anëtari të Komitetit për Politikë dhe Financa, nga radhët e LDK-së, gjë që kundërshtohej nga opozita. Pas një pauze prej dhjetë minutash, grupi asamblistë i LDK-së, kërkoi shtyrjen e këtij propozimi për ndonjë seancë tjetër.

Më pas me shumicë votash është larguar nga rendi i ditës, Propozim për miratim paraprak të Vendimit për dhënien në shfrytëzim afatgjatë të pronës komunale dhe ridestinimi me qëllim të ndërtimit të një çerdheje (kopshti për fëmijë). Në këtë seancë është miratuar në parim, Draft-rregullorja për fuqizimin dhe promovimin e vullnetarizmit në Komunë, si dhe u miratua Korniza afatmesme buxhetore 2016-2018.

Po ashtu u diskutua raporti për gjendjen sociale në Komunë, raporti për gjendjen në lëmin e sportit, raporti për gjendjen e blegtorisë, raporti për planifikimin dhe realizimin e mbjelljeve vjeshtore dhe pranverore 2015 dhe raporti për dinamikën erealizimit të investimeve kapitale për periudhën janar-maj 2015.

Me kërkesë të asamblistëve, drejtori i Drejtorisë së Planifikimit dhe Urbanizmit, është paraqitur me një informatë për investimet në sheshin kryesor të qytetit, ku sipas tij vonesa në përfundimin e punimeve është për shkak të mospagesës nga ana e BE-së, për ndryshimet që janë bërë në projekt gjatë realizimit të punëve.

Në përfundim të seancës janë bërë pyetje nga këshilltarët për çështje të ndryshme, rreth ndriçimit publik, qenve endacak, zhbllokimit të  udhëkryqit në qendër të qytetit, rreth parkingjeve publike, etj.

*Në përgjithëesi, regullorja e punës në kontura të përgjithëshme respektohet, por ngecjet hasen kryesishtë në menaxhimin e asamblesitëve, minutazhën e fjalimeve dhe respektimin e rendit të ditës.* Rregullorja e Punës së KK, specifikishtë rregullon rolin e kryesuesit në këtë aspekt, duke i dhënë të drejtën në menaxhimin e diskutimit dhe rendit të fjalimeve në kuvend.[[22]](#footnote-23)

Roli i përfaqësuesëve të qytetarëve në KK kryesishtë është pak i dukshëm, nga të gjitha grupet e këshillëtarëve nga shtatë grupet politike, *janë të paktë asamblëistët që kontribuojnë dhe përfaqësojnë drejtë votën e qytetarëve*. Anëtarët e kuvendit në përgjithësi janë rob të partisë dhe interesit politik partiak, e jo zë i interesave të qytetarëve për cfarë dhe janë të mandatuar. Madje *dhe kontributi i tyre në diskutim lidhet kryesishtë me partitë që ata janë pjesë e tyre sesa me atë se cfarë ata përfaqësojnë*. Aktiviteti i tyre është i ulët, dhe janë kryesishtë personat e njejtë nga secila parti politike që japin kontributin në diskutim. Gjatë pesë seancave të monitoruara, sikurse edhe në seancat e mëparshme, është vërejtur që ka asambleistë që as edhe njëherë të vetme nuk kanë marrë fjalën për diskutim dhe për dhënie të kontributit, për cfarë dhe janë votuar nga qytetarët e Mitrovicës. Kështu, vihet re se shumica e asambleistëve janë shumë të papërgatitur madje edhe duke mos lexuar materialin e mbledhjes paraprakishtë. Ata vijnë në takim më iden e përgjithshmë ‘sa për të ngritur dorën, dhe për t`ia bërë argatin partisë’.

Njëkohësishtë, në temat e një rëndësijë të vecantë, sic është buxheti i komunës, shumica e asamblëistëve nuk imponojnë kërkesat e tyre si zë i qytetarëve në planifikim të buxhetit. Këtu, është për tu lavdëruar aktiviteti i Lëvizjes Vetëvendosje, e cila është partia e vetme që ka imponuar kërkesat e saj në planifikimin e buxhetit të komunës, madje duke bërë një analizë të thukët të secilës pikë të përfshirë në buxhetin paraprak, dhe duke arsyetuar me argumet kërkesën e tyre.[[23]](#footnote-24)

Gjithashtu, një pikë tejet e rëndësishme është edhe dhënia e pronës komunalë për shfrytëzim tëk operatorët privat. Zakonishtë, asambleistët fokusohen në rrethin vicioz politik të operatorit, por jo dhe tek rëndësisa që ky/ai operator ka për qytetarët e Mitrovicës. Do të thotë që, energjia e asambleistëve shkon kryesishtë në gjetjen e animeve politike të operatorëve, por shumë pak bëhet analizë mbi rëndësinë dhe përfitimet që qytetarët kanë nëse mirret një vendim pro ose contra dhënies në shfrytëzim të pronës publike.

Sa i përketë rolit të ekzekutivit në mbarëvajtjen e punës së Kuvendit, duhet lavdëruar prezenca e ekzekutivit dhe drejtorëve përkatës në mbledhje, megjithatë, ka ngecje në dhënien e përgjigjeve të parashtruara nga sambleistët ndaj ekzekutivit/drejtorive përkatëse. Sa i përketë përdorimit të gjuhëve zyrtare, Mitrovica jugore ka një rregullore komunale për përdorim të gjuhëve[[24]](#footnote-25), e cila rregullon aspektin e përdorimit të gjuhëve në Komunë. Në territorin e Mitrovicës, gjuhë zyrtare janë gjuha shqipe dhe gjuha serbe, kurse gjuha turke ka përdorim zyrtar Brenda institucionit të komunës. *Në KK, kryesishtë përdoret gjuha shqipe, dhe në rastet kur është e nevojshme të përdoren gjuhet tjera, atëherë kryesishtë individët duhet siguruar vetë përkthimin, sepse KK nuk ofron përkthim në gjuhët tjera zyrtare.*

**Ueb-faqja zyrtare e Komunës**

Udhëzimi Administrativ për ueb faqet e institucioneve publike është dokument që përcakton standardet, formën, dukjen dhe karakteristikat tjera që duhet të kenë të gjitha ueb faqet e institucioneve publike, duke përfshirë edhe ato të komunave.

Udhëzimi Administrativ për ueb faqet e institucioneve publike, në përputhje edhe me Ligjin për përdorimin e gjuhëve, obligon të gjitha institucionet publike, duke përshirë edhe komunat, që të gjitha informacionet e publikuara në ueb faqe të jenë në gjuhët zyrtare. Krahas kësaj, ky Udhëzim obligon komunat që këto informacione të jenë të publikuara edhe në gjuhën angleze.

*Në Mitrovicë, ueb faqja zyrtare e komunës nuk është e mirëmbajtur deri në nivelin e duhur.* Megjithëse kohëve të fundit janë bërë përpjekje për t`a pasuruar me dokumentacione të nevojshme për publikun e gjerë, ende ka ngecje sidomos në pasurimin e kategorive të ndryshme me informacion dhe dokumente të ndryshme, të domosdoshme për qytetarët.

*Mungojnë informata për Kabinetin e kryetarit, nuk ka madje as numër kontaktues të kabinetit të kryetarit. Informatat për drejtoritë nuk rifreskohen, dhe gjithashtu ato që vecse mund të gjinden online nuk janë mirë të mirëmbajtura dhe të detajuara.*

Sa i përketë katëgorisë së Kuvendit Komunal, vlen të përgëzohet iniciativa e pasurimit të ueb faqes me dokumentacione ndërë më të fundit, madje dhe procesverbalet e mbledhjeve të KK dhe Komitetit për Politikë dhe Financa tani mund të gjinden online, megjithatë, ajo cfarë vihet re është mënyra e bashkangjitjes së këtyre dokumenteve në ueb faqe. *Vërehet një mungesë e cilësuar e njohurive bazike të IT. Dokumentet online janë kryesishtë në formatin PDF por të skanuara. Kjo është pengesë për shfrytëzuesit e këtyre dokumenteve, sidomos për monitoruesit e KK dhe gazetarët*. Kjo mënyrë e bashkangjitjes së dokumentacionit në ueb faqejo vetëm që konsumon më shumë kohë, por dhe është jo shumë e shfrytëzueshme dhe joefiqiente.

Ueb faqja e komunës sic u cek dhe më lartë, është e pasuruar me dokumentacion në gjuhën shqipe, kurse *në gjuhën serbe dokumentacioni dhe informatat janë mjaftë të pakëta dhe janë kryesishtë të vjetra, kurse në gjuhën turke pothuajse nuk ka kurfar informacioni,* edhe pse një gjë e tillë është e përcaktuar me rregulloren Nr. 03/2009, për përdorim të gjuhëve, Ligji Nr. 02/L-37 për përdorimin e gjuhëve dhe ligjin për Ueb faqet.

Vlenë të përgëzohet se Ueb faqja e Komunës është lehtë e casëshme, dhe gjithashtu ajo mund të vizitohet edhe në hyrje të ambientit të Komunës, nga qytetarë që shkojnë për të marrë shërbime komunale, sepse Komuna ka ofruar për qytetarët një ekran në hyrje të institucionit, i cili është lehtësishtë i përdorshëm.

**VROJTIMET/TË GJETURAT E MONITORIMIT DIREKT TË KUVENDIT**

* Kuvendi Komunal i Mitrovicës jugore, është bashkëpunues dhe mirëpret iniciativat qytetare dhe të shoqërisë civile, takimet lehtë paracaktohen dhe gjithashtu sygjerimet e OSHC-ve kryesisht mirren në konsideratë;
* Nga takimet e mbajtura është vërejtur që zyret që veprojnë në kuadër të KK kanë ngecje në mirëkuptimin e legjislacionit që rregullojnë këtë bashkëpunim dhe bashkëveprim;
* Komuna e Mitrovicës informonë qytetarët rreth aktiviteteve dhe takimeve publike, por mjetet e tilla të komunikimit nuk kanë arritur të tërheqin vëmendjen dhe interesin e qytetarëve për të qenë prezent në mbledhjet e Kuvendit Komunal.
* Në mbledhjet e Kuvendit Komunal kryesishtë shihen njerëz dhe organizata të njejta, të cilat kryesishtë informohen nga Zyra e Informimit të Komunës përmes adresës elektronike.
* Informimi për takimet e KK bëhet përmes Zyrës së Informimit të Komunës, megjithatë, afatet për informim nuk janë respektuar gjithmonë,kështu informimi i qytetarëve është bërë me vonesë;
* Ndonëse kordinimi në mes të legjislativit dhe ekzekutivit në KK Mitrovicëështë në nivel të mirë, megjithatë Kryetari i Komunës shpesh është vërejtur të interferojë në punën e Kuvendit Komunal gjatë seancave të mbajtura;
* Rregullorja e Punës së Kuvendit Komunal përcaktonë qartë rolin udhëheqës të kryesuesit të Kuvendit, por shpesh ky rol nuk është kryer me sukses, dhe nuk është arritur të menaxhohet seanca e kuvendit;
* Rregullorja e punës së KK përcakton dhe mënyrën e diskutimit, duke pasur për bazë rendin e ditës së seancës, shpesh, këshilltarët komunal kanë shkelur këtë rregullore duke diskutuar pika edhe jashtë rendit të ditës;
* Gjithashtu, është e rregulluar dhe mënyra e marrjes së fjalës dhe minutazha që mund të shfrytëzohet, por këshillëtarët komunal nuk kanë resopektuar cdo herë këtë rregull;
* Këshillëtarët e KK, nuk përfaqësojnë cdo herë zërin e qytetarëve në KK, ata janë vërejtur të jenë më shumë zë për partitë që i përkasin e jo përfaqësues i votuesëve në KK.
* Aktiviteti i anëtarëve të KK nuk është i lartë, janë të njejtit këshilltarë që kontribuojnë pothuajse në cdo seancë, përderisa ka dhe të tillë që nuk i`u është ndier zëri as edhe një herë;
* Anëtarët e KK shpeshë janë të papërgatitur mbi temat që diskutohen, vërehet që ata nuk bëjnë leximin e materialit paraprakishtë;
* Rrallë ka sygjerime konkrete për përfshirje të projekteve në planifikim të buxhetit, është kryesishtë LVV që ka kontribuar më shumë në këtë drejtim;
* Diskutimet në KK janë më shumë të shtrira në rrafshin politik/partiak sesa në rrafshin e qeverisjes së mirë dhe planifikimit të politikave publike në interest ë qytetarëve;
* Udhëzimi Administrativ për ueb faqet e institucioneve publike, në përputhje edhe me Ligjin për përdorimin e gjuhëve, obligon të gjitha institucionet publike, duke përshirë edhe komunat, që të gjitha informacionet e publikuara në ueb faqe të jenë në gjuhët zyrtare. Krahas kësaj, ky Udhëzim obligon komunat që këto informacione të jenë të publikuara edhe në gjuhën angleze.[[25]](#footnote-26)Megjithatë, mungojnë shumë informacionet në gjuhët tjera, përvec gjuhës shqipe;

**REKOMANDIME**

* Në mënyrë që mos të dalin pengesa në mes të bashkëpunimit dhe bashkëveprimit të shoqërisë civile dhë zyrtarëve të KK, është e nevojshmë ngritja e kapaciteteve dhe njohurive të punonjësve civil dhe drejtuesëve të zyreve përkatëse në konturën legjislative që rregullon aspektin e së drejtës së qytetarëve në vendimmarrje;
* Diskutimet në KK duhet të jenë më mirë të organizuara, madje partitë politike duhet tentuar që më shumë të qesin në prioritet të mirën e përgjithëshme të qytetarëve, sesa përfitimet partiake;
* Asambleistët duhet të parapërgatiten rreth temave që janë për diskutim, duke lexuar materialin dhe duke analizuar atë;
* Grupet politike në KK duhet të jenë më këmbëngulës në imponimin e projekteve në planifikimin e buxhetit të Komunës, të cilat projekte ndikojnë në përmirësimin e jetës së qytetarëve;
* Ndonëse kordinimi në mes të legjislativit dhe ekzekutivit në KK Mitrovicë është në nivel të mirë, sygjerohet që këshillëtarët e Kryetarit të Komunës dhe vet kryetari dhe kryesuesi i KK të mbajnë takime informuese me njëri tjetrit për të sqaruar dhe informuar mbi të drejtat dhe përgjegjësitë e Kryetarit të Komunës në seancën e Kuvendit Komunal, në mënyrë që ai mos të interferojë në punën e KK gjatë seancës, konkretishtë të pengojë kryesuesin në drejtimin e seancës së Kuvendit;
* Kryesia e Kuvendit të Komunës duhet të insistojë më shumë të marrë përgjigjet e parashtruara ndaj ekzekutivit, në mënyrë që asambleistët të marrin informatën e kërkuar, dhe njëkohësishtë, ekzekutivi duhet të jetë më shumë i përgjegjshëm në llogaridhënie ndaj asamblesë.
* Rregullorja e Punës së Kuvendit Komunal përcaktonë qartë rolin udhëheqës të kryesuesit të Kuvendit. Kryesuesi duhet të sigurojë rend dhe diskutim të rregulltë në Kuvend, komforë Rregullorës së Punës;
* Këshilltarët komunal kanë nevojë për ngritje të kapaciteteve në aftësimin e tyre mbi përgjegjësitë dhe të drejtat që ata kanë, dhe mbi interpretimet ligjore kryesisht të normavë që rregullojnë mbarëvajtjen e seancave të KK;
* Rekomandohet që të respektohet rendi i ditës dhe minutazha e paracaktuar me Rregulloren e Punës mbi fjalimet që mund të bëhen në KK, në mënyrë që koha të jetë mirë dhe barabarësishtë e shfrytëzuar, dhe t’iu ipet mundësia të gjithë anëtarëve të kuvendit të kontribuojnë;
* Këshillëtarët e KK, nga parti te ndryshme që ata përfaqësojnë, duhet të largohen nga kthetrat partiake kur në pyetje është interesi qytetarë, është e domosdoshmë që ata të përfaqësojnë interesin e votuesëve dhe jo cdo herë taktizimet politike të bëhen varësishtë nga interesi partiak;
* Aktiviteti i anëtarëve të KK nuk është i lartë, rekomandohet që anëtarët e KK, të marrin më seriozishtë punën dhe mandatin që ata përfaqësojnë;
* Ka shembuj të mirë që mund të ndiqen në kuptim të shfrytëzimit të mjeteve inovative të komunikimit për t`i njoftuar qytetarët dhe për t`i ftuar ata në mbledhjet e kuvendittë komunal dhe në aktivitetet tjera të komunës. Disa nga format me të cilat komuna mund të njoftojë qytetarët mbi aktivitetet e saj dhe më pas t`i bëjnë pjesë të vendimmarrjes janë:
* Broshurat informative;
* Faqet e internetit të rrjeteve sociale (informimi i qytetarëve në Facebook, Tëitter, etj.);
* Posterë në zona të trafikut të dendur;
* Ftesat individuale për qytetarët;
* Konferenca për media;
* Fushata informimi, etj.
* Informimi për takimet e KK bëhet përmes Zyrës së Informimit të Komunës, Shkaku i punës së dendur që kjo zyre ka, është nëglizhuar afati i informimit të qytetarëve me kohë për mbajtjen e seancavë të KK. Rekomandohet që njoftimet të bëhen në koherencë më afatët ligjore dhe gjithashtu, përvojë e mirë e së kaluarës ka cenë njoftimi i qytetarëve direkt nga sekretariati i KK;
* Takimet me qytetarët në mënyrë që ata të përfshihen në vendimmarrje të bëhen edhe jashtë objektit të komunës dhe të organizohen edhe në fshatra dhe në lagje në salla të tjera edhe në ambiente të hapura.
* Rekomandohet që të punohet në paisjen e KK me paisje të përkthimit simultant, në mënyrë që kur të bëhen kërkesa për përkthim, një gjë e tillë të mundesohet, kryesishtë në gjuhët zyrtare;
* Rekomandohet që të bëhet pasurimi i Ueb faqës zyrtare të Komunës jo vetëm në gjuhën shqipe, por edhe në atëserbe turke edhe angleze gjithashtu, sic parashihet me Udhëzimi Administrativ për ueb faqet e institucioneve publike, në përputhje edhe me Ligjin për përdorimin e gjuhëve;
* Dokumentacionet e bashkangjititura ne ueb faqe te komunës, rekomandohet të jenë të ruajtura direkt nga formati ëord ne atë pdf, dhe jo të skanuara, sepse ashtu sic janë sot, përdorimi i tyre është mjaftë i kufizuar;

**REFERENCAT**

Gazeta Zyrtare e Republikës së Kosovës, Kushtetuta e Republikës së Kosovës: <http://gzk.rksgov.net/ActDetail.aspx?ActID=8650>

Gazeta Zyrtare e Republikës së Kosovës, Ligji nr. 03/L-215 për qasje në dokumente publike, <http://gzk.rksgov.net/ActDetail.aspx?ActID=2724>

Gazeta Zyrtare e Republikës së Kosovës, Ligji nr. 03/L-040 për vetëqeverisjen locale, <http://gzk.rksgov.net/ActDetail.aspx?ActID=2530>

Ministria e Administrimit të Pushtetit Lokal, Udhëzimi Administrativ nr. 05/2013 për transparencën në komuna, <http://mapl.rks-gov.net/getattachment/6840a2b1-4687-4d60-92d2-20f903c80edd/Udhezimadmninistrativ.aspx>

Gazeta Zyrtare e Republikës së Kosovës, Udhëzimi Administrativ nr. 03/2011 për ueb faqet e institucioneve publike, <http://gzk.rks-gov.net/ActDetail.aspx?ActID=8039>

Gazeta Zyrtare e Republikës së Kosovës, Ligji Nr. 02/L-37 për përdorimin e gjuhëve.

Rregullora Nr.12/2013 e Punës së Kuvendit të Mitrovicës, Neni. 11

Rregullorja 02/2014 për Transparencë

Rregullora Nr. 02/2013 e Punës së KK,

Rregullorja Nr. 03/2009, për përdorim të gjuhëve

Statuti i Komunës së Mitrovicës, 02/06 – 7444

Procesverbali i mbledhjes së 15 të KPF, Nr.02/06 – 43676/1

Procesverbali i mbledhjes së 16 të KPF, Nr.02/06 – 49668/1

Procesverbali i mbledhjes së 17 të KPF, Nr.02/06 – 53333/1

Procesverbali i mbledhjes së 18 të KK, Nr.2/06 – 30836/1

Procesverbali i mbledhjes së 19 të KK, Nr.2/06

Procesverbali i mbledhjes së 20të KK, Nr.2/06 – 47136/1

Procesverbali i mbledhjes së 21 të KK, Nr.2/06 - 50968

Bislim Imeri, Intervistë përmes pyetësorit online, 11 Dhjetor 2015

Hysni Syla, Shef i Zyrës së Informimit në Komunën e Mitrovicës jugore, bisedë në telefon, më 17 Dhjetor 2015



1. 1 Gazeta Zyrtare e Republikës së Kosovës, Kushtetuta e Republikës së Kosovës:

<http://gzk.rksgov.net/ActDetail.aspx?ActID=8650> [↑](#footnote-ref-2)
2. Gazeta Zyrtare e Republikës së Kosovës, Ligji nr. 03/L-215 për qasje në dokumente publike, Neni 5: <http://gzk.rksgov.net/ActDetail.aspx?ActID=2724> [↑](#footnote-ref-3)
3. Po aty, Neni 7. [↑](#footnote-ref-4)
4. 4 Gazeta Zyrtare e Republikës së Kosovës, Ligji nr. 03/L-215 për qasje në dokumente publike, Neni 16: <http://gzk.rks-gov.net/ActDetail.aspx?ActID=2724> [↑](#footnote-ref-5)
5. [↑](#footnote-ref-6)
6. Gazeta Zyrtare e Republikës së Kosovës, Ligji nr. 03/L-040 për vetëqeverisjen lokale, Neni 45: <http://gzk.rksgov.net/ActDetail.aspx?ActID=2530> [↑](#footnote-ref-7)
7. 6 Gazeta Zyrtare e Republikës së Kosovës, Ligji nr. 03/L-040 për vetëqeverisjen lokale, Neni 68: http://gzk.rksgov.net/ActDetail.aspx?ActID=2530 [↑](#footnote-ref-8)
8. Po aty, Neni 69, 70, 71 dhe 72. [↑](#footnote-ref-9)
9. Po aty, Neni 73. [↑](#footnote-ref-10)
10. Ministria e Administrimit të Pushtetit Lokal, Udhëzimi Administrativ nr. 05/2013 për transparencën në komuna, Neni 3 dhe 4: <http://mapl.rks-gov.net/getattachment/6840a2b1-4687-4d60-92d2-20f903c80edd/Udhezimadmninistrativ.aspx> [↑](#footnote-ref-11)
11. Ministria e Administrimit të Pushtetit Lokal, Udhëzimi Administrativ nr. 05/2013 për transparencën në komuna, Neni 6 dhe 7: <http://mapl.rks-gov.net/getattachment/6840a2b1-4687-4d60-92d2-20f903c80edd/Udhezimadmninistrativ.aspx> [↑](#footnote-ref-12)
12. Po aty, Neni 9. [↑](#footnote-ref-13)
13. Gazeta Zyrtare e Republikës së Kosovës, Udhëzimi Administrativ nr. 03/2011 për ueb faqet e institucioneve publike, Neni 7, 8, 11 dhe 12: <http://gzk.rks-gov.net/ActDetail.aspx?ActID=8039> [↑](#footnote-ref-14)
14. Gazeta Zyrtare e Republikës së Kosovës, Udhëzimi Administrativ nr. 03/2011 për ueb faqet e institucioneve publike, Neni 9: <http://gzk.rks-gov.net/ActDetail.aspx?ActID=8039> [↑](#footnote-ref-15)
15. Gazeta Zyrtare e Republikës së Kosovës, Ligji nr. 03/L-040 për vetëqeverisjen lokale, Neni 50: <http://gzk.rksgov.net/ActDetail.aspx?ActID=2530> [↑](#footnote-ref-16)
16. Gazeta Zyrtare e Republikës së Kosovës, Ligji nr. 03/L-040 për vetëqeverisjen lokale, Neni 68: <http://gzk.rksgov.net/ActDetail.aspx?ActID=2530> [↑](#footnote-ref-17)
17. Rregullora Nr.12/2013 e Punës së Kuvendit të Mitrovicës, Neni. 11 [↑](#footnote-ref-18)
18. Rregullorja 02/2014 për Transparencë [↑](#footnote-ref-19)
19. Bislim Imeri, Intervistë përms pyetësorit online, 11 Dhjetor 2015 [↑](#footnote-ref-20)
20. Hysni Syla, Shef i Zyrës së Informimit në Komunën e Mitrovicës jugore, 17 Dhjetor 2015 [↑](#footnote-ref-21)
21. Nga procesverbali i mbledhjes së 18 të KK, Nr.2/06, Fjalimi i Rrustem Musa, Shef i grupit te PDK në KK Mitrovicëe. [↑](#footnote-ref-22)
22. Rregullora Nr. 02/2013 e Punës së KK, Neni 25, 26, 27, 28, 29 [↑](#footnote-ref-23)
23. VV në Mitrovicë ka arritur të imponojë kërkesën që Komuna e Mitrovicës duhet të bëjë blerjen dhe shpërndarjen e kifleve falas për të gjithë nxënësit e shkollave fillore. [↑](#footnote-ref-24)
24. Rregullorja Nr. 03/2009, për përdorim të gjuhëve [↑](#footnote-ref-25)
25. Gazeta Zyrtare e Republikës së Kosovës, Udhëzimi Administrativ nr. 03/2011 për ueb faqet e institucioneve publike, Neni 9: <http://gzk.rks-gov.net/ActDetail.aspx?ActID=8039> [↑](#footnote-ref-26)